Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Toshkent davlat agrar universiteti faoliyatini yanada takomillashtirish chora-tadbirlari toʻgʻrisida” 2019-yil 19-avgustdagi PQ-4421-son qarori)
(resolution, 2021-08-13)

Oʻzbekiston Respublikasi Prezidentining “Toshkent davlat agrar universiteti faoliyatini yanada takomillashtirish chora-tadbirlari toʻgʻrisida” 2019-yil 19-avgustdagi PQ-4421-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Qishloq xoʻjaligi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha maslahatchisi A.D. Vaxabov va Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 2. Vazirlar Mahkamasining 2012-yil 26-sentabrdagi 278-son qarori (Oʻzbekiston Respublikasi QHT, 2012-y., 39-son, 453-modda) bilan tasdiqlangan Oliy taʼlim muassasalari pedagog kadrlarini qayta tayyorlash va ularning malakasini oshirish mintaqaviy va tarmoq markazlari roʻyxatining “Pedagog kadrlarni qayta tayyorlash va ularning malakasini oshirish tarmoq markazlari” boʻlimi 4-pozitsiyasi quyidagi tahrirda bayon etilsin: “ 4. Toshkent davlat agrar universiteti huzuridagi pedagog kadrlarni qayta tayyorlash va ularning malakasini oshirish tarmoq markazi Agronomiya (dehqonchilik mahsulotlari turlari boʻyicha); agrokimyo va agrotuproqshunoslik; oʻsimliklar himoyasi va karantini; qishloq xoʻjaligi ekinlari seleksiyasi va urugʻchiligi (ekin turlari boʻyicha); qishloq xoʻjalik mahsulotlarini saqlash va dastlabki ishlash texnologiyasi; dorivor oʻsimliklarni yetishtirish va qayta ishlash texnologiyasi; ipakchilik va tutchilik; oʻrmonchilik va aholi yashash joylarini koʻkalamzorlashtirish; meva-sabzavotchilik va uzumchilik; zooinjeneriya (qoramolchilik va baliqchilik); veterinariya meditsinasi (hayvonot turlari boʻyicha) Qishloq xoʻjaligi vazirligi ”. 3. Vazirlar Mahkamasining “Toshkent davlat agrar universiteti Termiz filiali faoliyatini tashkil etish chora-tadbirlari toʻgʻrisida” 2017-yil 10-iyuldagi 479-son qarorining (Oʻzbekiston Respublikasi QHT, 2017-y., 28-son, 656-modda) 4-bandida: a) ikkinchi xatboshi chiqarib tashlansin; uchinchi va toʻrtinchi xatboshilari tegishli ravishda ikkinchi va uchinchi xatboshilar deb hisoblansin; uchinchi xatboshidagi “oliy va oʻrta maxsus taʼlim vaziriga” soʻzlari “qishloq xoʻjaligi vaziriga” soʻzlari bilan almashtirilsin; b) 1-ilova oʻz kuchini yoʻqotgan deb hisoblansin. 4. Vazirlar Mahkamasining 2019-yil 9-iyuldagi 571-son qarori bilan tasdiqlangan Oʻzbekiston Respublikasi Qishloq xoʻjaligi vazirligi toʻgʻrisidagi nizomning 11-bandi “z” kichik bandida: sakkizinchi xatboshi quyidagi tahrirda bayon etilsin: “hududlar va qishloq xoʻjaligi tarmoqlarini kompleks rivojlantirish istiqbollarini hisobga olgan holda taʼlim muassasalarida taʼlim yoʻnalishlari va mutaxassisliklarini maqbullashtiradi, kadrlarga boʻlgan real ehtiyojni hisobga olgan holda qabul kvotalari yuzasidan takliflar tayyorlaydi, talabalarning oʻquv va ishlab chiqarish amaliyotlarini samarali tashkil etadi, oliy taʼlim muassasalari bitiruvchilarni ishga joylashtiradi”; oʻn birinchi xatboshi quyidagi tahrirdagi oʻn birinchi, oʻn ikkinchi va oʻn uchinchi xatboshilar bilan almashtirilsin: “agrar sohada olib borilayotgan jadal islohotlar talablari asosida qishloq xoʻjaligi rahbar xodimlari, soha mutaxassislari, fermer xoʻjaliklari rahbarlarining malakalarini oshirish va ularni qayta tayyorlashni tizimli ravishda tashkil etadi; Oʻzbekiston Respublikasi Oliy va oʻrta maxsus taʼlim vazirligi bilan kelishilgan holda asoslangan takliflar asosida qishloq xoʻjaligi sohasidagi bakalavriat taʼlim yoʻnalishlari va magistratura mutaxassisliklari boʻyicha malaka talablari, oʻquv rejalari va fan dasturlarini tasdiqlaydi hamda oʻquv jarayoniga bosqichma-bosqich joriy etadi; tizimidagi oliy taʼlim muassasalarining tuzilmalarini tasdiqlaydi”.